|  |  |  |
| --- | --- | --- |
| Statens Administration – Arsenalvej 33 – 9800 Hjørring |  |  |
| Til myndigheder på vedlagt høringsliste |  | 5. december 2018  DirSek/CNO  J.nr. 2018 - 10968 |

## Høring af ændring til bekendtgørelse om Barselsfonden

Finansministeriet sender hermed udkast til bekendtgørelsen om den statslige barselsfond i høring.

**Kort om ændringerne**

Der foreslås en række ændringer af bekendtgørelsen for Barselsfonden. Det omhandler blandt andet:

* Henvisning i bekendtgørelsen til den i finanslovens tekstanmærkning indskrevne specifikation af de af ordningen omfattede institutioner.
* Flytning af afsnit fra tekstanmærkningen til bekendtgørelsen vedr.
  + Bidragspligt og refusionsberettigelse jf. § 2, stk. 4 i ændringsbekendtgørelsen.
  + Afskrivning af uerholdelige beløb jf. § 12 i ændringsbekendtgørelsen.
* Ændring af § 15, stk. 2. For mere klarhed er der ændret henvisning fra § 3, stk. 1 til § 3, stk. 3.

Ovenstående ændringer har ikke betydning for omfang eller indhold i ordningen.

**Proces**

Finansministeriet skal anmode om at modtage eventuelle bemærkninger til bekendtgørelsen senest tirsdag d. 11. december 2018 kl. 12.00.

Eventuelle bemærkninger bedes sendt pr. mail til [direktionssekretariat@statens-adm.dk](mailto:direktionssekretariat@statens-adm.dk).

Der vedlægges en liste over høringsparterne – bemærk at denne høring er fremsendt til ministersekretariaterne for de på listen anførte ministerier. Høringen bedes i fornødent omfang videresendt til relevante parter.

Høringsmaterialet kan også ses på Høringsportalen [www.hoeringsportalen.dk](http://www.hoeringsportalen.dk).

Med venlig hilsen

Camilla Nordstrøm Jensen

Specialkonsulent

T 41 78 23 27

E cno@statens-adm.dk

## Bilag:

1. Udkast til ændringsbekendtgørelse
2. Høringsliste